Ved 20.30-tiden fredag aften trængte en 30-årig mand ind i Fakta på Smøgen i Skagen. Med noget så utradionelt som et cykelstyr i hånden, truede han sig til at få udleveret et ukendt beløb fra kassen. Røveren var maskeret med et halstørklæde, hvor der var klippet huller til øjnene. - Flere vidner genkendte røveren i Fakta, så vi kort tid efter kunne anholde "cykelstyrs-røveren" på sin bopæl i Skagen, siger vagtchef Bent Højgaard til TV2/NORD. Manden har erkendt, at det er ham, der var en tur i Fakta med cykelstyret. Røveren bliver ikke fremstillet i grundlovsforhør, fordi han har erkendt sig skyldig.

Referat:
En røver truede sig til ukendt beløb i Fakta i Skagen.